قزئتين صحيفه‌لرينده ح.زردابي، س.م.غني‌زاده، م.آ.شاهتاختينسکي، ا.آغااوغلو، ع.حسین‌زاده، ن.نريمانوو کيمي آذربايجان ضياليلاري و پوبليسيستلري چيخيش ائديرديلر. اونلارين قالديرديقلاري مسله‌لر قزئتين عومومي مسلکي ايله ضيد ايدي. 1905-جي ايل اينقيلابي عرفه‌سينده و اينقيلاب دؤورونده بولشئويک ايدئيالاري اؤزونه مؤحکم يئر ائله‌ميشدي. بو ايدئيالار قزئت صحيفه‌لرينده اؤز عکسيني تاپيردي. حسن بيگ زردابي قزئتين نشري‌نین ايلک ايليندن باشلاياراق اونون فعال امکداشي اولموشدور. ح.زردابي‌نین "بيزيم کند مکتبلريميز" ،"بديعي صنايع مکتبخانالاري" ،"آمئريکادا عقلي اينکيشافلا ال امگيني بيرلشديرن يئني مکتب سيستئمي" آدلي مقاله‌لرينده عئلمين، تحصيلين حياتلا علاقه‌سي مسله‌سي ايره‌لي سورولوردو. حتّي زردابي بير مودّت "کاسپي"‌نین رئداکتورو اولموشدور. ح.زردابي‌نین "کاسپي"ده رئداکتورلوغو دؤورونده ژورناليستلر هئيتي دئموکراتيک گؤروشلو ضياليلار حسابينا زنگينلشميشدي. حسین‌ ميناسازوو، عینعلی‌ بيگ سولطانوو، رحيم بيگ مليکوو و باشقالاري قزئته تئز-تئز يازيرديلار.